CELEX: 62002CJ0083
Language: da
Date: 2003-06-05
Title: Domstolens Dom (Fjerde Afdeling) af 5. juni 2003. # Kommissionen for De Europæiske Fællesskaber mod Den Hellenske Republik. # Traktatbrud - affaldshåndtering - artikel 4, stk.1, og artikel 11 i direktiv 96/59/EF om bortskaffelse af polychlorbiphenyler og polychlorterphenyler (PCB/PCT). # Sag C-83/02.

Avis juridique important

|

62002J0083

Domstolens Dom (Fjerde Afdeling) af 5. juni 2003.  -  Kommissionen for De Europæiske Fællesskaber mod Den Hellenske Republik.  -  Traktatbrud - affaldshåndtering - artikel 4, stk.1, og artikel 11 i direktiv 96/59/EF om bortskaffelse af polychlorbiphenyler og polychlorterphenyler (PCB/PCT).  -  Sag C-83/02.  

Samling af Afgørelser 2003 side I-05639

ParterDommens præmisserAfgørelse om sagsomkostningerAfgørelse
Nøgleord

Traktatbrudssøgsmål - Domstolens prøvelse af søgsmålsgrundlaget - relevante forhold - forholdene ved udløbet af den i den begrundede udtalelse fastsatte frist(Art. 226 EF) 

Parter

I sag C-83/02,Kommissionen for De Europæiske Fællesskaber ved H. Støvlbæk og M. Konstantinidis, som befuldmægtigede, og med valgt adresse i Luxembourg,sagsøger,modDen Hellenske Republik ved E. Skandalou, som befuldmægtiget, og med valgt adresse i Luxembourg,sagsøgt,angående en påstand om, at det fastslås, at Den Hellenske Republik har tilsidesat sine forpligtelser i henhold til Rådets direktiv 96/59/EF af 16. september 1996 om bortskaffelse af polychlorbiphenyler og polychlorterphenyler (PCB/PCT) (EFT L 243, s. 31) og EF-traktaten, idet den ikke inden den fastsatte frist (16.9.1999) har vedtaget eller under alle omstændigheder ikke har underrettet Kommissionen om de planer, skitserede planer og sammenfatninger, der kræves efter nævnte direktivs artikel 4, stk. 1, og artikel 11,harDOMSTOLEN (Fjerde Afdeling)sammensat af afdelingsformanden, C.W.A. Timmermans, og dommerne A. La Pergola (refererende dommer) og S. von Bahr,generaladvokat: L.A. Geelhoedjustitssekretær: R. Grass,på grundlag af den refererende dommers rapport,og efter at generaladvokaten har fremsat forslag til afgørelse den 6. marts 2003,afsagt følgendeDom 

Dommens præmisser

1 Ved stævning indleveret til Domstolens Justitskontor den 12. marts 2002 har Kommissionen for De Europæiske Fællesskaber i medfør af artikel 226 EF anlagt sag med påstand om, at det fastslås, at Den Hellenske Republik har tilsidesat sine forpligtelser i henhold til Rådets direktiv 96/59/EF af 16. september 1996 om bortskaffelse af polychlorbiphenyler og polychlorterphenyler (PCB/PCT) (EFT L 243, s. 31, herefter »direktivet«) og EF-traktaten, idet den ikke inden den fastsatte frist (16.9.1999) har vedtaget eller under alle omstændigheder ikke har underrettet Kommissionen om de planer, skitserede planer og sammenfatninger, der kræves efter nævnte direktivs artikel 4, stk. 1, og artikel 11.2 Direktivets artikel 1 har følgende ordlyd:»Formålet med dette direktiv er en indbyrdes tilnærmelse af medlemsstaternes lovgivning om kontrolleret bortskaffelse af PCB, dekontaminering eller bortskaffelse af apparater indeholdende PCB og/eller bortskaffelse af brugte PCB med henblik på deres fuldstændige bortskaffelse på grundlag af dette direktivs bestemmelser.«3 Direktivets artikel 4, stk. 1, bestemmer:»For at overholde artikel 3 sørger medlemsstaterne for, at der udarbejdes fortegnelser over apparater med et PCB-indhold på mere end 5 dm3, og sender Kommissionen en sammenfatning af disse fortegnelser senest tre år efter dette direktivs vedtagelse. Med hensyn til kondensatorer skal tærsklen på 5 dm3 forstås således, at den omfatter samtlige enkeltelementer i et kombineret sæt.«4 Direktivets artikel 11 bestemmer:»1. Senest tre år efter vedtagelsen af dette direktiv opstiller medlemsstaterne:- planer for dekontaminering og/eller bortskaffelse af apparater, der er optaget i fortegnelserne, og de heri indeholdte PCB- en skitseret plan for indsamling og efterfølgende bortskaffelse af de i artikel 6, stk. 3, nævnte apparater, som ikke skal optages i fortegnelser efter artikel 4, stk. 1.2. Medlemsstaterne underretter straks Kommissionen om disse programmer og skitserede planer.«5 Ifølge direktivets artikel 13, stk. 1, trådte det i kraft på datoen for dets vedtagelse, dvs. den 16. september 1996. Heraf følger, at Den Hellenske Republik senest den 16. september 1999 skulle have vedtaget en sammenfatning af fortegnelserne, en plan og en skitseret plan i overensstemmelse med direktivets artikel 4, stk. 1, og artikel 11.6 I overensstemmelse med proceduren i artikel 226, stk. 1, EF fremsendte Kommissionen, efter at have givet Den Hellenske Republik lejlighed til at fremsætte sine bemærkninger, ved skrivelse af 1. august 2000 en begrundet udtalelse til den pågældende medlemsstat og opfordrede den til træffe de nødvendige foranstaltninger med henblik på at opfylde forpligtelserne i henhold til direktivet inden for en frist på to måneder fra meddelelsen af den begrundede udtalelse. Da de oplysninger, som de græske myndigheder fremsendte til Kommissionen, viste, at Den Hellenske Republik ikke havde opfyldt forpligtelserne i henhold direktivets artikel 4, stk. 1, og artikel 11, besluttede Kommissionen at anlægge denne sag.7 I stævningen har Kommissionen gjort gældende, at Den Hellenske Republik har tilsidesat de forpligtelser, som påhviler den i medfør af direktivet, idet den ikke inden for den fastsatte frist har udarbejdet og/eller tilsendt hverken sammenfatningen af fortegnelserne, planen eller den skitserede plan, således som det er foreskrevet i direktivets artikel 4, stk. 1, og artikel 11.8 I sit svarskrift har den græske regering med hensyn til direktivets artikel 4, stk. 1, gjort gældende, at de i denne bestemmelse fastsatte fortegnelser, som regeringen allerede under den administrative procedure fremsendte til Kommissionen, omend i ufuldstændig form, nu er færdige. Efter at have oplyst antallet af apparater, der er optaget i fortegnelserne, har den græske regering forpligtet sig til hurtigst muligt at sammenfatte fortegnelserne med henblik på at opfylde sine forpligtelser i medfør af nævnte bestemmelse.9 Hvad angår direktivets artikel 11 har den græske regering gjort gældende, at færdiggørelsen af fortegnelserne er et grundlæggende, forudgående og nødvendigt led i udarbejdelsen af planen og den skitserede plan, som er fastsat i nævnte bestemmelse. Regeringen har tilføjet, at en plan allerede er blevet gennemgået af de kompetente tjenestegrene under Ministeriet for Miljø, Fysisk Planlægning og Offentlige Arbejder og inden kort tid skal forelægges den pågældende minister til godkendelse. Den har under disse omstændigheder anført, at Den Hellenske Republik hurtigt vil opfylde sine forpligtelse i henhold til nævnte bestemmelse.10 I den forbindelse skal det bemærkes, at det fremgår af fast retspraksis, at spørgsmålet om, hvorvidt der foreligger et traktatbrud, må vurderes på baggrund af forholdene i medlemsstaten, som de var ved udløbet af fristen i den begrundede udtalelse, og at ændringer af forholdene i tiden derefter ikke kan tages i betragtning af Domstolen (jf. bl.a. domme af 6.6.2002, sag C-177/01, Kommissionen mod Frankrig, Sml. I, s. 5137, præmis 13, og af 4.7.2002, sag C-173/01, Kommissionen mod Grækenland, Sml. I, s. 6129, præmis 7).11 Det fremgår imidlertid af det ovenfor anførte, at Den Hellenske Republik endnu ikke har vedtaget sammenfatning af fortegnelserne, en plan og en skitseret plan i henhold til direktivets artikel 4, stk. 1, og artikel 11 inden for den frist, der var fastsat i den begrundede udtalelse.12 Under disse omstændigheder bør der gives Kommissionen medhold i søgsmålet.13 Det skal således fastslås, at Den Hellenske Republik har tilsidesat sine forpligtelser i henhold til direktivet, idet den ikke inden for den fastsatte frist har udarbejdet en sammenfatning af fortegnelserne over apparater med et PCB-indhold på mere end 5 dm3, en plan for dekontaminering og/eller bortskaffelse af apparater, der er optaget i fortegnelserne, og de heri indeholdte PCB samt en skitseret plan for indsamling og efterfølgende bortskaffelse af de apparater, som ikke skal optages i fortegnelser, således som det er foreskrevet i direktivets artikel 4, stk. 1, og artikel 11. 

Afgørelse om sagsomkostninger

Sagens omkostninger14 I henhold til procesreglementets artikel 69, stk. 2, pålægges det den tabende part at betale sagens omkostninger, hvis der er nedlagt påstand herom. Da Kommissionen har nedlagt påstand om, at Den Hellenske Republik tilpligtes at betale sagens omkostninger, og Den Hellenske Republik har tabt sagen, bør det pålægges den at betale sagens omkostninger. 

Afgørelse

På grundlag af disse præmisserudtaler og bestemmerDOMSTOLEN (Fjerde Afdeling)1) Den Hellenske Republik har tilsidesat sine forpligtelser i henhold til Rådets direktiv 96/59/EF af 16. september 1996 om bortskaffelse af polychlorbiphenyler og polychlorterphenyler (PCB/PCT), idet den ikke inden for den fastsatte frist har udarbejdet en sammenfatning af fortegnelserne over apparater med et PCB-indhold på mere end 5 dm3, en plan for dekontaminering og/eller bortskaffelse af apparater, der er optaget i fortegnelserne, og de heri indeholdte PCB samt en skitseret plan for indsamling og efterfølgende bortskaffelse af de apparater, som ikke skal optages i fortegnelser, således som det er foreskrevet i direktivets artikel 4, stk. 1, og artikel 11.2) Den Hellenske Republik betaler sagens omkostninger.